# Službeni list L 89/2022

| | ISSN 1977-0847 |
| --- | --- |
| Službeni list
  Europske unije | L 89 |
| | |
| Hrvatsko izdanje | Zakonodavstvo | Godište 65.17. ožujka 2022. |

ISSN 1977-0847

Službeni list

Europske unije

L 89

Hrvatsko izdanje

Zakonodavstvo

Godište 65.17. ožujka 2022.

---

| Sadržaj | | II.   Nezakonodavni akti | Stranica |
| --- | --- | --- | --- |
| | | UREDBE |
| | * | Provedbena uredba Komisije (EU) 2022/436 оd 10. ožujka 2022. o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Poivre de Penja (ZOZP)) | 1 |
| | * | Provedbena uredba Komisije (EU) 2022/437 оd 16. ožujka 2022. o produljenju odobrenja aktivne tvari ugljikov dioksid u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja te o izmjeni Priloga Provedbenoj uredbi Komisije (EU) br. 540/2011 (
  1
  ) | 3 |
| | | ODLUKE |
| | * | Odluka Vijeća (EU) 2022/438 od 14. ožujka 2022. o stajalištu koje treba zauzeti u ime Europske unije u okviru Upravnog vijeća Međunarodnog centra za rješavanje ulagačkih sporova (ICSID) | 8 |

Sadržaj

II.   Nezakonodavni akti

Stranica

UREDBE

*

Provedbena uredba Komisije (EU) 2022/436 оd 10. ožujka 2022. o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Poivre de Penja (ZOZP))

1

*

Provedbena uredba Komisije (EU) 2022/437 оd 16. ožujka 2022. o produljenju odobrenja aktivne tvari ugljikov dioksid u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja te o izmjeni Priloga Provedbenoj uredbi Komisije (EU) br. 540/2011 (
  1
  )

1

3

ODLUKE

*

Odluka Vijeća (EU) 2022/438 od 14. ožujka 2022. o stajalištu koje treba zauzeti u ime Europske unije u okviru Upravnog vijeća Međunarodnog centra za rješavanje ulagačkih sporova (ICSID)

8

| | |
| --- | --- |
| | (1)   Tekst značajan za EGP. |

---

(1)   Tekst značajan za EGP.

1

| HR | Akti čiji su naslovi tiskani običnim slovima su oni koji se odnose na svakodnevno upravljanje poljoprivrednim pitanjima, a općenito vrijede ograničeno razdoblje.
  Naslovi svih drugih akata tiskani su masnim slovima, a prethodi im zvjezdica. |
| --- | --- |

HR

Akti čiji su naslovi tiskani običnim slovima su oni koji se odnose na svakodnevno upravljanje poljoprivrednim pitanjima, a općenito vrijede ograničeno razdoblje.

Naslovi svih drugih akata tiskani su masnim slovima, a prethodi im zvjezdica.

---

II. Nezakonodavni akti

UREDBE

| 17.3.2022 | HR | Službeni list Europske unije | L 89/1 |
| --- | --- | --- | --- |

17.3.2022

HR

Službeni list Europske unije

L 89/1

---

PROVEDBENA UREDBA KOMISIJE (EU) 2022/436

оd 10. ožujka 2022.

o upisu naziva u registar zaštićenih oznaka izvornosti i zaštićenih oznaka zemljopisnog podrijetla („Poivre de Penja” (ZOZP))

EUROPSKA KOMISIJA,

uzimajući u obzir Ugovor o funkcioniranju Europske unije,

uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,

budući da:

| (1) | U skladu s člankom 50. stavkom 2. točkom (a) Uredbe (EU) br. 1151/2012, zahtjev Kameruna za upis naziva „Poivre de Penja” u registar objavljen je u Službenom listu Europske unije (2). |
| --- | --- |

(1)

U skladu s člankom 50. stavkom 2. točkom (a) Uredbe (EU) br. 1151/2012, zahtjev Kameruna za upis naziva „Poivre de Penja” u registar objavljen je u Službenom listu Europske unije (2).

| (2) | Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Poivre de Penja” potrebno je upisati u registar, |
| --- | --- |

(2)

Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Poivre de Penja” potrebno je upisati u registar,

DONIJELA JE OVU UREDBU:

Članak 1.

Naziv „Poivre de Penja” (ZOZP) upisuje se u registar.

Naziv iz prvog stavka odnosi se na proizvod iz razreda 1.8. Ostali proizvodi iz Priloga I. Ugovoru (začini itd.) iz Priloga XI. Provedbenoj uredbi Komisije (EU) br. 668/2014 (3).

Članak 2.

Ova Uredba stupa na snagu dvadesetog dana od dana objave u Službenom listu Europske unije.

Ova je Uredba u cijelosti obvezujuća i izravno se primjenjuje u svim državama članicama.

Sastavljeno u Bruxellesu 10. ožujka 2022.

Za Komisiju,

u ime predsjednice,

Janusz WOJCIECHOWSKI

Član Komisije

---

(1)  
  SL L 343, 14.12.2012., str. 1.

1

(2)  
  SL C 472, 23.11.2021., str. 17.

2

(3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).

3

---

| 17.3.2022 | HR | Službeni list Europske unije | L 89/3 |
| --- | --- | --- | --- |

17.3.2022

HR

Službeni list Europske unije

L 89/3

---

PROVEDBENA UREDBA KOMISIJE (EU) 2022/437

оd 16. ožujka 2022.

o produljenju odobrenja aktivne tvari ugljikov dioksid u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja te o izmjeni Priloga Provedbenoj uredbi Komisije (EU) br. 540/2011

(Tekst značajan za EGP)

EUROPSKA KOMISIJA,

uzimajući u obzir Ugovor o funkcioniranju Europske unije,

uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 20. stavak 1.,

budući da:

| (1) | Direktivom Komisije 2008/127/EZ (2) ugljikov dioksid uvršten je u Prilog I. Direktivi Vijeća 91/414/EEZ (3) kao aktivna tvar. |
| --- | --- |

(1)

Direktivom Komisije 2008/127/EZ (2) ugljikov dioksid uvršten je u Prilog I. Direktivi Vijeća 91/414/EEZ (3) kao aktivna tvar.

| (2) | Aktivne tvari uvrštene u Prilog I. Direktivi 91/414/EEZ smatraju se odobrenima u skladu s Uredbom (EZ) br. 1107/2009 te su uvrštene u dio A Priloga Provedbenoj uredbi Komisije (EU) br. 540/2011 (4). |
| --- | --- |

(2)

Aktivne tvari uvrštene u Prilog I. Direktivi 91/414/EEZ smatraju se odobrenima u skladu s Uredbom (EZ) br. 1107/2009 te su uvrštene u dio A Priloga Provedbenoj uredbi Komisije (EU) br. 540/2011 (4).

| (3) | Odobrenje aktivne tvari ugljikov dioksid, kako je navedena u dijelu A Priloga Provedbenoj uredbi (EU) br. 540/2011, istječe 31. kolovoza 2022. |
| --- | --- |

(3)

Odobrenje aktivne tvari ugljikov dioksid, kako je navedena u dijelu A Priloga Provedbenoj uredbi (EU) br. 540/2011, istječe 31. kolovoza 2022.

| (4) | Podnesen je zahtjev za produljenje odobrenja aktivne tvari ugljikov dioksid u skladu s člankom 1. Provedbene uredbe Komisije (EU) br. 844/2012 (5) u roku predviđenom tim člankom. |
| --- | --- |

(4)

Podnesen je zahtjev za produljenje odobrenja aktivne tvari ugljikov dioksid u skladu s člankom 1. Provedbene uredbe Komisije (EU) br. 844/2012 (5) u roku predviđenom tim člankom.

| (5) | Podnositelj zahtjeva dostavio je dopunsku dokumentaciju u skladu s člankom 6. Provedbene uredbe (EU) br. 844/2012. Država članica izvjestiteljica utvrdila je da je zahtjev potpun. |
| --- | --- |

(5)

Podnositelj zahtjeva dostavio je dopunsku dokumentaciju u skladu s člankom 6. Provedbene uredbe (EU) br. 844/2012. Država članica izvjestiteljica utvrdila je da je zahtjev potpun.

| (6) | Država članica izvjestiteljica nakon savjetovanja s državom članicom suizvjestiteljicom pripremila je nacrt izvješća o procjeni produljenja i dostavila ga 17. prosinca 2019. Europskoj agenciji za sigurnost hrane („Agencija”) i Komisiji. |
| --- | --- |

(6)

Država članica izvjestiteljica nakon savjetovanja s državom članicom suizvjestiteljicom pripremila je nacrt izvješća o procjeni produljenja i dostavila ga 17. prosinca 2019. Europskoj agenciji za sigurnost hrane („Agencija”) i Komisiji.

| (7) | Agencija je nacrt izvješća o procjeni produljenja dostavila podnositelju zahtjeva i državama članicama na podnošenje primjedbi te je primljene primjedbe proslijedila Komisiji. Agencija je usto sažetak dopunske dokumentacije stavila na raspolaganje javnosti. |
| --- | --- |

(7)

Agencija je nacrt izvješća o procjeni produljenja dostavila podnositelju zahtjeva i državama članicama na podnošenje primjedbi te je primljene primjedbe proslijedila Komisiji. Agencija je usto sažetak dopunske dokumentacije stavila na raspolaganje javnosti.

| (8) | Agencija je 4. svibnja 2021. Komisiji dostavila zaključak (6) o tome može li se očekivati da ugljikov dioksid ispunjava mjerila za odobravanje iz članka 4. Uredbe (EZ) br. 1107/2009. Komisija je Stalnom odboru za bilje, životinje, hranu i hranu za životinje dostavila izvješće o produljenju odobrenja 6. srpnja 2021. i nacrt ove Uredbe 1. prosinca 2021. |
| --- | --- |

(8)

Agencija je 4. svibnja 2021. Komisiji dostavila zaključak (6) o tome može li se očekivati da ugljikov dioksid ispunjava mjerila za odobravanje iz članka 4. Uredbe (EZ) br. 1107/2009. Komisija je Stalnom odboru za bilje, životinje, hranu i hranu za životinje dostavila izvješće o produljenju odobrenja 6. srpnja 2021. i nacrt ove Uredbe 1. prosinca 2021.

| (9) | Komisija je pozvala podnositelja zahtjeva da podnese primjedbe na zaključak Agencije te, u skladu s člankom 14. stavkom 1. trećim podstavkom Provedbene uredbe (EU) br. 844/2012, na izvješće o produljenju odobrenja. Podnositelj zahtjeva podnio je primjedbe, koje su pažljivo razmotrene. |
| --- | --- |

(9)

Komisija je pozvala podnositelja zahtjeva da podnese primjedbe na zaključak Agencije te, u skladu s člankom 14. stavkom 1. trećim podstavkom Provedbene uredbe (EU) br. 844/2012, na izvješće o produljenju odobrenja. Podnositelj zahtjeva podnio je primjedbe, koje su pažljivo razmotrene.

| (10) | Za jednu ili više reprezentativnih uporaba najmanje jednog sredstva za zaštitu bilja koje sadržava aktivnu tvar ugljikov dioksid utvrđeno je da su ispunjena mjerila za odobravanje iz članka 4. Uredbe (EZ) br. 1107/2009. |
| --- | --- |

(10)

Za jednu ili više reprezentativnih uporaba najmanje jednog sredstva za zaštitu bilja koje sadržava aktivnu tvar ugljikov dioksid utvrđeno je da su ispunjena mjerila za odobravanje iz članka 4. Uredbe (EZ) br. 1107/2009.

| (11) | U skladu s člankom 14. stavkom 1. Uredbe (EZ) br. 1107/2009 u vezi s njezinim člankom 6. te s obzirom na postojeća znanstvena i tehnička saznanja, potrebno je, međutim, utvrditi određene uvjete i ograničenja. |
| --- | --- |

(11)

U skladu s člankom 14. stavkom 1. Uredbe (EZ) br. 1107/2009 u vezi s njezinim člankom 6. te s obzirom na postojeća znanstvena i tehnička saznanja, potrebno je, međutim, utvrditi određene uvjete i ograničenja.

| (12) | Provedbenu uredbu (EU) br. 540/2011 trebalo bi stoga na odgovarajući način izmijeniti. |
| --- | --- |

(12)

Provedbenu uredbu (EU) br. 540/2011 trebalo bi stoga na odgovarajući način izmijeniti.

| (13) | Provedbenom uredbom Komisije (EU) 2021/745 (7) rok važenja odobrenja za ugljikov dioksid produljen je do 31. kolovoza 2022. kako bi se postupak produljenja mogao završiti prije isteka roka važenja odobrenja te aktivne tvari. Međutim, budući da je odluka o produljenju odobrenja donesena prije tog produljenog datuma isteka odobrenja, ova bi se Uredba trebala početi primjenjivati prije tog datuma. |
| --- | --- |

(13)

Provedbenom uredbom Komisije (EU) 2021/745 (7) rok važenja odobrenja za ugljikov dioksid produljen je do 31. kolovoza 2022. kako bi se postupak produljenja mogao završiti prije isteka roka važenja odobrenja te aktivne tvari. Međutim, budući da je odluka o produljenju odobrenja donesena prije tog produljenog datuma isteka odobrenja, ova bi se Uredba trebala početi primjenjivati prije tog datuma.

| (14) | Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje, |
| --- | --- |

(14)

Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,

DONIJELA JE OVU UREDBU:

Članak 1.

Produljenje odobrenja aktivne tvari

Odobrenje aktivne tvari ugljikov dioksid produljuje se u skladu s uvjetima utvrđenima u Prilogu I. ovoj Uredbi.

Članak 2.

Izmjene Provedbene uredbe (EU) br. 540/2011

Prilog Provedbenoj uredbi (EU) br. 540/2011 mijenja se u skladu s Prilogom II. ovoj Uredbi.

Članak 3.

Stupanje na snagu i datum početka primjene

Ova Uredba stupa na snagu dvadesetog dana od dana objave u Službenom listu Europske unije.

Službenom listu Europske unije

Primjenjuje se od 1. svibnja 2022.

Ova je Uredba u cijelosti obvezujuća i izravno se primjenjuje u svim državama članicama.

Sastavljeno u Bruxellesu 16. ožujka 2022.

Za Komisiju

Predsjednica

Ursula VON DER LEYEN

---

(1)  
  SL L 309, 24.11.2009., str. 1.

1

(2)  Direktiva Komisije 2008/127/EZ od 18. prosinca 2008. o izmjeni Direktive Vijeća 91/414/EEZ radi uvrštavanja nekoliko aktivnih tvari (SL L 344, 20.12.2008., str. 89.).

2

(3)  Direktiva Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL L 230, 19.8.1991., str. 1.).

3

(4)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

4

(5)  Provedbena uredba Komisije (EU) br. 844/2012 od 18. rujna 2012. o određivanju odredaba potrebnih za provedbu postupka obnavljanja odobrenja za aktivne tvari, kako je predviđeno Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (SL L 252, 19.9.2012., str. 26.).

5

(6)  EFSA Journal 2021.;19(5): 6605, 44 pp. doi:10.2903/j.efsa.2021.6605. Dostupno na internetu: www.efsa.europa.eu.

6

(7)  Provedbena uredba Komisije (EU) 2021/745 оd 6. svibnja 2021. o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari aluminijev amonijev sulfat, aluminijev silikat, beflubutamid, bentiavalikarb, bifenazat, boskalid, kalcijev karbonat, kaptan, ugljikov dioksid, cimoksanil, dimetomorf, etefon, ekstrakt čajevca, famoksadon, ostaci destilacije masti, masne kiseline C7 do C20, flumioksazin, fluoksastrobin, flurokloridon, folpet, formetanat, giberelinska kiselina, giberelini, heptamaloksiloglukan, hidrolizirani proteini, željezov sulfat, metazaklor, metribuzin, milbemektin, Paecilomyces lilacinus soj 251, fenmedifam, fosmet, pirimifos-metil, biljna ulja/ulje uljane repice, kalijev hidrogen karbonat, propamokarb, protiokonazol, kvarcni pijesak, riblje ulje, repelenti životinjskog ili biljnog podrijetla koji odbijaju mirisom/ovčja mast, S-metolaklor, ravnolančani feromoni za leptire (red Lepidoptera), tebukonazol i urea (SL L 160, 7.5.2021., str. 89.).

7

Paecilomyces lilacinus

Lepidoptera

---

PRILOG I.

| Uobičajeni naziv,identifikacijski brojevi | Kemijski naziv prema IUPAC-u | Čistoća (1) | Datum odobrenja | Prestanak odobrenja | Posebne odredbe |
| --- | --- | --- | --- | --- | --- |
| Ugljikov dioksid
  CAS br.:124-38-9
  CIPAC br.: 844 | Ugljikov dioksid | 999 g/kg
  Sljedeće nečistoće izazivaju zabrinutost u toksikološkom smislu i ne smiju prelaziti navedene razine u tehničkom materijalu:
  fosfan: najviše 0,3 ppm v/v
  benzen: najviše 0,02 ppm v/v
  ugljikov monoksid: najviše 10 ppm v/v
  metanol: najviše 10 ppm v/v
  cijanovodik: najviše 0,5 ppm v/v | 1. svibnja 2022. | 30. travnja 2037. | Za provedbu jedinstvenih načela iz članka 29. stavka 6. Uredbe (EZ) br. 1107/2009 uzimaju se u obzir zaključci izvješća o produljenju odobrenja za ugljikov dioksid, a posebno njegovi dodaci I. i II.
  U toj ukupnoj procjeni države članice moraju obratiti posebnu pozornost na sljedeće:






  — | odgovarajuće prozračivanje (npr. uz potvrdu o odvodnji plinova) prije ponovnog ulaska osoba u tretirane i/ili okolne prostore (npr. komore, zgrade ili silose), |

Uobičajeni naziv,identifikacijski brojevi

Kemijski naziv prema IUPAC-u

Čistoća (1)

Datum odobrenja

Prestanak odobrenja

Posebne odredbe

Ugljikov dioksid

CAS br.:124-38-9

CIPAC br.: 844

Ugljikov dioksid

999 g/kg

Sljedeće nečistoće izazivaju zabrinutost u toksikološkom smislu i ne smiju prelaziti navedene razine u tehničkom materijalu:

fosfan: najviše 0,3 ppm v/v

benzen: najviše 0,02 ppm v/v

ugljikov monoksid: najviše 10 ppm v/v

metanol: najviše 10 ppm v/v

cijanovodik: najviše 0,5 ppm v/v

1. svibnja 2022.

30. travnja 2037.

Za provedbu jedinstvenih načela iz članka 29. stavka 6. Uredbe (EZ) br. 1107/2009 uzimaju se u obzir zaključci izvješća o produljenju odobrenja za ugljikov dioksid, a posebno njegovi dodaci I. i II.

U toj ukupnoj procjeni države članice moraju obratiti posebnu pozornost na sljedeće:

—

odgovarajuće prozračivanje (npr. uz potvrdu o odvodnji plinova) prije ponovnog ulaska osoba u tretirane i/ili okolne prostore (npr. komore, zgrade ili silose),

| — | potrebu uspostave zaštitnih zona za stanare (podložno izmjenama uzimajući u obzir brzinu vjetra u državama članicama). |
| --- | --- |

—

potrebu uspostave zaštitnih zona za stanare (podložno izmjenama uzimajući u obzir brzinu vjetra u državama članicama).

Uvjeti uporabe prema potrebi uključuju mjere za smanjenje rizika.

---

(1)  Dodatni podaci o identifikaciji i specifikaciji aktivne tvari dostupni su u izvješću o produljenju odobrenja.

---

PRILOG II.

Prilog Provedbenoj uredbi (EU) br. 540/2011 mijenja se kako slijedi:

| 1. | u dijelu A briše se unos 225. za ugljikov dioksid; |
| --- | --- |

1.

u dijelu A briše se unos 225. za ugljikov dioksid;

| 2. | u dijelu B dodaje se sljedeći unos:











  Broj | Uobičajeni naziv,identifikacijski brojevi | Kemijski naziv prema IUPAC-u | Čistoća (1) | Datum odobrenja | Prestanak odobrenja | Posebne odredbe |
| --- | --- | --- | --- | --- | --- | --- | --- |
| „150. | Ugljikov dioksid
  CAS br.:124-38-9
  CIPAC br.: 844 | Ugljikov dioksid | 999 g/kg
  Sljedeće nečistoće izazivaju zabrinutost u toksikološkom smislu i ne smiju prelaziti navedene razine u tehničkom materijalu:
  fosfan: najviše 0,3 ppm v/v
  benzen: najviše 0,02 ppm v/v
  ugljikov monoksid: najviše 10 ppm v/v
  metanol: najviše 10 ppm v/v
  cijanovodik: najviše 0,5 ppm v/v | 1. svibnja 2022. | 30. travnja 2037. | Za provedbu jedinstvenih načela iz članka 29. stavka 6. Uredbe (EZ) br. 1107/2009 uzimaju se u obzir zaključci izvješća o produljenju odobrenja za ugljikov dioksid, a posebno njegovi dodaci I. i II.
  U toj ukupnoj procjeni države članice moraju obratiti posebnu pozornost na sljedeće:






  — | odgovarajuće prozračivanje (npr. uz potvrdu o odvodnji plinova) prije ponovnog ulaska osoba u tretirane i/ili okolne prostore (npr. komore, zgrade ili silose), |

2.

u dijelu B dodaje se sljedeći unos:

Broj

Uobičajeni naziv,identifikacijski brojevi

Kemijski naziv prema IUPAC-u

Čistoća (1)

Datum odobrenja

Prestanak odobrenja

Posebne odredbe

„150.

Ugljikov dioksid

CAS br.:124-38-9

CIPAC br.: 844

Ugljikov dioksid

999 g/kg

Sljedeće nečistoće izazivaju zabrinutost u toksikološkom smislu i ne smiju prelaziti navedene razine u tehničkom materijalu:

fosfan: najviše 0,3 ppm v/v

benzen: najviše 0,02 ppm v/v

ugljikov monoksid: najviše 10 ppm v/v

metanol: najviše 10 ppm v/v

cijanovodik: najviše 0,5 ppm v/v

1. svibnja 2022.

30. travnja 2037.

Za provedbu jedinstvenih načela iz članka 29. stavka 6. Uredbe (EZ) br. 1107/2009 uzimaju se u obzir zaključci izvješća o produljenju odobrenja za ugljikov dioksid, a posebno njegovi dodaci I. i II.

U toj ukupnoj procjeni države članice moraju obratiti posebnu pozornost na sljedeće:

—

odgovarajuće prozračivanje (npr. uz potvrdu o odvodnji plinova) prije ponovnog ulaska osoba u tretirane i/ili okolne prostore (npr. komore, zgrade ili silose),

| — | potrebu uspostave zaštitnih zona za stanare (podložno izmjenama uzimajući u obzir brzinu vjetra u državama članicama). |
| --- | --- |

—

potrebu uspostave zaštitnih zona za stanare (podložno izmjenama uzimajući u obzir brzinu vjetra u državama članicama).

Uvjeti uporabe prema potrebi uključuju mjere za smanjenje rizika..”

---

(1)  Dodatni podaci o identifikaciji i specifikaciji aktivne tvari dostupni su u izvješću o produljenju odobrenja

---

ODLUKE

| 17.3.2022 | HR | Službeni list Europske unije | L 89/8 |
| --- | --- | --- | --- |

17.3.2022

HR

Službeni list Europske unije

L 89/8

---

ODLUKA VIJEĆA (EU) 2022/438

od 14. ožujka 2022.

o stajalištu koje treba zauzeti u ime Europske unije u okviru Upravnog vijeća Međunarodnog centra za rješavanje ulagačkih sporova (ICSID)

VIJEĆE EUROPSKE UNIJE,

uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 9.,

uzimajući u obzir prijedlog Europske komisije,

budući da:

| (1) | Upravno vijeće Međunarodnog centra za rješavanje ulagačkih sporova (ICSID) glasovat će pismenim postupkom o paketu predloženih izmjena ICSID-ovih pravila. Pismeni postupak pokrenut je 20. siječnja 2022. te se njegov završetak planira 21. ožujka 2022. |
| --- | --- |

(1)

Upravno vijeće Međunarodnog centra za rješavanje ulagačkih sporova (ICSID) glasovat će pismenim postupkom o paketu predloženih izmjena ICSID-ovih pravila. Pismeni postupak pokrenut je 20. siječnja 2022. te se njegov završetak planira 21. ožujka 2022.

| (2) | Unija nije članica ICSID-a. Međutim, Unija je uvrstila ICSID-ova pravila, upućivanjem na njih, u svoje sporazume o trgovini i ulaganjima kojima se predviđaju zaštita ulaganja i rješavanje ulagačkih sporova. |
| --- | --- |

(2)

Unija nije članica ICSID-a. Međutim, Unija je uvrstila ICSID-ova pravila, upućivanjem na njih, u svoje sporazume o trgovini i ulaganjima kojima se predviđaju zaštita ulaganja i rješavanje ulagačkih sporova.

| (3) | U mišljenju 2/15 od 16. svibnja 2017. (1) Sud Europske unije pojasnio je da su izravna strana ulaganja u isključivoj nadležnosti Unije i da se mehanizmi rješavanja ulagačkih sporova ne mogu uvesti bez suglasnosti država članica. |
| --- | --- |

(3)

U mišljenju 2/15 od 16. svibnja 2017. (1) Sud Europske unije pojasnio je da su izravna strana ulaganja u isključivoj nadležnosti Unije i da se mehanizmi rješavanja ulagačkih sporova ne mogu uvesti bez suglasnosti država članica.

| (4) | Zahvaljujući reformi ICSID-ovih pravila ICISD-ova pravila o dodatnim mogućnostima mogla bi se primjenjivati u sporovima pokrenutima protiv organizacija za regionalnu gospodarsku integraciju, kao što je Unija. Unija se ICSID-ovim pravilima također koristi u svojim ugovorima o ulaganjima, a tim pravilima mogu se koristiti ulagači iz Unije u predmetima pokrenutima protiv trećih zemalja, ulagači izvan Unije u predmetima protiv država članica Unije ili ulagači izvan Unije protiv same Unije kada su ispunjeni odgovarajući zahtjevi iz Konvencije ICSID-a. Stoga će izmjene ICSID-ovih pravila imati pravne učinke na funkcioniranje i primjenu međunarodnih sporazuma koje je sklopila Unija i na vođenje sudskih postupaka u kojima Unija može biti stranka. Unija stoga ima poseban interes u pogledu reforme ICSID-ovih pravila. |
| --- | --- |

(4)

Zahvaljujući reformi ICSID-ovih pravila ICISD-ova pravila o dodatnim mogućnostima mogla bi se primjenjivati u sporovima pokrenutima protiv organizacija za regionalnu gospodarsku integraciju, kao što je Unija. Unija se ICSID-ovim pravilima također koristi u svojim ugovorima o ulaganjima, a tim pravilima mogu se koristiti ulagači iz Unije u predmetima pokrenutima protiv trećih zemalja, ulagači izvan Unije u predmetima protiv država članica Unije ili ulagači izvan Unije protiv same Unije kada su ispunjeni odgovarajući zahtjevi iz Konvencije ICSID-a. Stoga će izmjene ICSID-ovih pravila imati pravne učinke na funkcioniranje i primjenu međunarodnih sporazuma koje je sklopila Unija i na vođenje sudskih postupaka u kojima Unija može biti stranka. Unija stoga ima poseban interes u pogledu reforme ICSID-ovih pravila.

| (5) | 26 država članica Unije članice su ICSID-a. Te države članice mogu sudjelovati u radu Upravnog vijeća i glasovati o izmijenjenim pravilima u kontekstu pismenog postupka. |
| --- | --- |

(5)

26 država članica Unije članice su ICSID-a. Te države članice mogu sudjelovati u radu Upravnog vijeća i glasovati o izmijenjenim pravilima u kontekstu pismenog postupka.

| (6) | Stoga bi Vijeće trebalo donijeti stajalište Unije u pogledu predviđenih izmjena ICSID-ovih pravila kako bi države članice koje su ugovorne stranke Konvencije ICSID-a, djelujući zajednički u interesu Unije, mogle iznijeti stajalište Unije u okviru Upravnog vijeća ICSID-a. |
| --- | --- |

(6)

Stoga bi Vijeće trebalo donijeti stajalište Unije u pogledu predviđenih izmjena ICSID-ovih pravila kako bi države članice koje su ugovorne stranke Konvencije ICSID-a, djelujući zajednički u interesu Unije, mogle iznijeti stajalište Unije u okviru Upravnog vijeća ICSID-a.

| (7) | Kad je riječ o postupcima u okviru Konvencije ICSID-a, izmjenama se ažuriraju i razrađuju ICSID-ova administrativna i financijska pravila, ICSID-ova institucijska pravila, ICSID-ova arbitražna pravila i ICSID-ova pravila mirenja. Izmjenama će se, među ostalim, povećati transparentnost postupaka, razjasniti odredbe o ranom odbacivanju neosnovanih zahtjeva i jamstvu za troškove te implementirati obveze otkrivanja financiranja koje osigurava treća strana. |
| --- | --- |

(7)

Kad je riječ o postupcima u okviru Konvencije ICSID-a, izmjenama se ažuriraju i razrađuju ICSID-ova administrativna i financijska pravila, ICSID-ova institucijska pravila, ICSID-ova arbitražna pravila i ICSID-ova pravila mirenja. Izmjenama će se, među ostalim, povećati transparentnost postupaka, razjasniti odredbe o ranom odbacivanju neosnovanih zahtjeva i jamstvu za troškove te implementirati obveze otkrivanja financiranja koje osigurava treća strana.

| (8) | Kad je riječ o ICSID-ovim postupcima u kontekstu dodatnih mogućnosti, predloženim izmjenama ažuriraju se i razrađuju ICSID-ova administrativna i financijska pravila u kontekstu dodatnih mogućnosti, ICSID-ova arbitražna pravila u kontekstu dodatnih mogućnosti i ICSID-ova pravila mirenja u kontekstu dodatnih mogućnosti. Većina izmjena postupaka u okviru Konvencije ICSID-a bit će preuzeta i u ICSID-ovim pravilima o dodatnim mogućnostima. Osim toga, područje primjene postupaka u kontekstu dodatnih mogućnosti proširit će se kako bi obuhvatilo, među ostalim, sporove u koje su uključene organizacije za regionalnu gospodarsku integraciju. |
| --- | --- |

(8)

Kad je riječ o ICSID-ovim postupcima u kontekstu dodatnih mogućnosti, predloženim izmjenama ažuriraju se i razrađuju ICSID-ova administrativna i financijska pravila u kontekstu dodatnih mogućnosti, ICSID-ova arbitražna pravila u kontekstu dodatnih mogućnosti i ICSID-ova pravila mirenja u kontekstu dodatnih mogućnosti. Većina izmjena postupaka u okviru Konvencije ICSID-a bit će preuzeta i u ICSID-ovim pravilima o dodatnim mogućnostima. Osim toga, područje primjene postupaka u kontekstu dodatnih mogućnosti proširit će se kako bi obuhvatilo, među ostalim, sporove u koje su uključene organizacije za regionalnu gospodarsku integraciju.

| (9) | Kad je riječ o ICSID-ovim postupcima utvrđivanja činjenica, predloženim izmjenama ažuriraju se i razrađuju samostalna ICSID-ova pravila utvrđivanja činjenica te ICSID-ova administrativna i financijska pravila utvrđivanja činjenica. |
| --- | --- |

(9)

Kad je riječ o ICSID-ovim postupcima utvrđivanja činjenica, predloženim izmjenama ažuriraju se i razrađuju samostalna ICSID-ova pravila utvrđivanja činjenica te ICSID-ova administrativna i financijska pravila utvrđivanja činjenica.

| (10) | Kad je riječ o medijaciji u okviru ICSID-a, prijedlogom reforme utvrđuje se novi skup ICSID-ovih pravila medijacije te ICSID-ova administrativna i financijska pravila medijacije. |
| --- | --- |

(10)

Kad je riječ o medijaciji u okviru ICSID-a, prijedlogom reforme utvrđuje se novi skup ICSID-ovih pravila medijacije te ICSID-ova administrativna i financijska pravila medijacije.

| (11) | Izmjenama se odgovara na postojeće razloge za zabrinutost izražene u pogledu aktualnog sustava za rješavanje sporova između ulagača i države te se znatno poboljšavaju ICSID-ova pravila. |
| --- | --- |

(11)

Izmjenama se odgovara na postojeće razloge za zabrinutost izražene u pogledu aktualnog sustava za rješavanje sporova između ulagača i države te se znatno poboljšavaju ICSID-ova pravila.

| (12) | Stajalištem koje treba donijeti u ime Unije u skladu s ovom Odlukom ne dovodi se u pitanje glavni cilj Unije i njezinih država članica u ovom području, odnosno uspostava stalnog multilateralnog suda za ulaganja čime bi se postojeći sustav arbitraže o ulaganjima zamijenio trajnim mehanizmom, |
| --- | --- |

(12)

Stajalištem koje treba donijeti u ime Unije u skladu s ovom Odlukom ne dovodi se u pitanje glavni cilj Unije i njezinih država članica u ovom području, odnosno uspostava stalnog multilateralnog suda za ulaganja čime bi se postojeći sustav arbitraže o ulaganjima zamijenio trajnim mehanizmom,

DONIJELO JE OVU ODLUKU:

Članak 1.

Djelujući zajednički u interesu Unije, države članice koje su ugovorne stranke Konvencije ICSID-a, tijekom pismenog postupka glasovanja koji je 20. siječnja 2022. pokrenuo predsjednik Upravnog vijeća ICSID-a i čiji se završetak planira 21. ožujka 2022., prihvaćaju predložene izmjene ICSID-ovih pravila odobravanjem četiriju nacrta rezolucija u svrhu:

| — | izmjene propisa i pravila za postupke u okviru Konvencije ICSID-a (AC(C)/RES/1/2022), |
| --- | --- |

—

izmjene propisa i pravila za postupke u okviru Konvencije ICSID-a (AC(C)/RES/1/2022),

| — | izmjene propisa i pravila za ICSID-ove postupke u kontekstu dodatnih mogućnosti (AC(C)/RES/2/2022), |
| --- | --- |

—

izmjene propisa i pravila za ICSID-ove postupke u kontekstu dodatnih mogućnosti (AC(C)/RES/2/2022),

| — | donošenja propisa i pravila za ICSID-ove postupke medijacije (AC(C)/RES/3/2022), i |
| --- | --- |

—

donošenja propisa i pravila za ICSID-ove postupke medijacije (AC(C)/RES/3/2022), i

| — | donošenja propisa i pravila za ICSID-ove postupke utvrđivanja činjenica (AC(C)/RES/4/2022). |
| --- | --- |

—

donošenja propisa i pravila za ICSID-ove postupke utvrđivanja činjenica (AC(C)/RES/4/2022).

Članak 2.

Ova Odluka stupa na snagu na dan donošenja.

Sastavljeno u Bruxellesu 14. ožujka 2022.

Za Vijeće

Predsjednica

É. BORNE

---

(1)  Mišljenje Suda 2/15 od 16. svibnja 2017., ECLI:EU:C:2017:376.

1

---